Den kristne menigheten Filadelfia ønsker å samle inn 25 millioner kroner. De foreslår at folk som mangler kontanter, kan ta opp lån for å gi gaver.

Menigheten har inngått en spesialavtale med en bank og skriver i et informasjonsskriv at det tilbys lån med gunstig rente, ingen etableringsgebyr og nedbetaling over 10 år, skriver Fædrelandsvennen.

Les også: Trekker tilbake Filadelfia-lån

«Menigheten kan stå som garantist dersom det er nødvendig», heter det i skrivet, hvor 250.000 og 100.000 kroner nevnes som eksempler på lånebeløp.

Pengene skal gå til å finansiere teknisk utstyr i et digert nybygg menigheten oppfører.

Les også: Pastor tapte mot Vårt Land

– Mange vil mene dette er et eksempel på frekkhetens nådegave. Gaver bør gis av et overskudd man har, ikke gjennom å stifte gjeld, og særlig ikke gjeld man ikke har egen sikkerhet for, sier regiondirektør Eirik Nyberg i Forbrukerrådet.

Hovedpastor Wiggo Skagestad i Filadelfia Kristiansand forsvarer praksisen.

Han viser til at dette ikke er uvanlig i kristne menigheter og sier at de «overhodet ikke er interessert i at folk skal få problemer med dette».

Les også: Her kan du trekke kortet i Guds navn

– I vår menighet er det folk fra forskjellige lag av samfunnet, mange er engasjerte og ønsker å bidra med penger, men har kanskje ikke kontanter nå, sier Skagestad.

Se video av prosjektet her: